રાઈટ ટુ એજ્યુકેશન એક્ટ હેઠળ ધો.૧માં પ્રવેશ ફાળવાયેલા ૮૦,૧૯૯ વિદ્યાર્થીઓ સાથે જે વિદ્યાર્થીઓ પ્રવેશ માટે લાયક હતા પરંતુ તેમને પ્રવેશ ફાળવાયો નથી તેવા વિદ્યાર્થીઓની યાદી પણ જાહેર કરાઈ છે. જેમાં રાજ્યના ૪૫,૫૩૨ વિદ્યાર્થીઓ પ્રથમ યાદીમાં પ્રવેશથી વંચિત રહ્યા હોવાની વિગતો ખૂલી છે. જે વિદ્યાર્થીઓનો સમાવેશ પ્રથમ પ્રવેશ યાદીમાં થયો નથી તેમાં મોટાભાગના વિદ્યાર્થીઓ જનરલ કેટેગરી અને SEBC કેટેગરીના વિદ્યાર્થીઓનો સમાવેશ થાય છે. જ્યારે એસસી અને એસટી કેટેગરીના દોઢ હજાર વિદ્યાર્થીઓને પ્રથમ પ્રવેશ યાદીમાં સ્થાન મળ્યું નથી. આ સિવાય અન્ય તમામ કેટેગરીના વિદ્યાર્થીઓને પ્રથમ યાદીમાં સમાવી લેવામાં આવ્યા છે.